NOVUM ORGANUM. 361 



Harum exempla sunt : muscus, inter putredinem 

 et plantam ; cometae nonnulli, inter stellas et me- 

 teora ignita ; pisces volantes, inter aves et pisces ; 

 vespertiliones, inter aves et quadrupedes ; etiam 



&quot; Simla quam similis turpissima bestia nobis;&quot; 

 et partus animalium biformes, et commisti ex specie- 

 bus diversis, et similia. 



XXXI. 



Inter Praerogativas Instantiarum ponemus de- 

 cimo loco Instantias Potestatis, sive Fascium 

 (sumpto vocabulo ab insignibus imperil), quas etiam 

 Ingenia, sive Manus Hominis appellare consue- 

 vimus. Eae sunt opera maxime nobilia et perfecta, 

 et tanquam ultima in unaquaque arte. Cum enim 

 hoc agatur praecipue, ut natura pareat rebus et com- 

 modis humanis ; consentaneum est prorsus, ut opera, 

 qua3 jampridem in potestate bominis fuerunt (quasi 

 provincial antea occupatae et subactas), notentur et 

 numerentur ; praesertim ea, quae sunt maxime enu- 

 cleata et perfecta : propterea quod ab istis proclivior 

 et magis in propinquo sit transitus ad nova et hac- 

 tenus non inventa. Si quis enim ab horum contem- 

 platione attenta propositum acriter et strenue ur- 

 gere velit, fiet certe, ut aut producat ilia paullo 

 longius ; aut deflectat ilia ad aliquid, quod finiti- 

 mum est ; aut etiam applicet et transferat ilia ad 

 usum aliquem nobiliorem. 



Neque hie finis. Verum quemadmodum ab 

 operibus naturae raris et inconsuetis erigitur intel- 

 lectus et elevatur ad inquirendas et inveniendas 

 Formas, quae etiam illorum sunt capaces : ita etiam in 

 operibus artis egregiis et admirandis hoc usu venit : 



